ߟߊ߱ߖߌ߫ ߛߌ߬ߘߝߊ߫ ߛߊ߰ߣߐ߬

ߘߋ߲ߣߍߦߊ
ߛߌ߬ߘߝߊ߫ ߛߊ߰ߣߐ߮ ߥߟߊ߫ ߟߊ߱ߖߌ߫ ߛߌ߬ߘߊ߬ߝߊ߫ ߛߊ߰ߣߐ߮ ߛߐ߬ߘߐ߲߬ ߘߊ߫ ߁߉߂߇ ߟߏ߬ߙߏ߲߬ߓߏ߫ ߊ߬ ߝߊ߬ ߟߋ߬ ߝߏߘߋ߫ ߛߏ߬ߙߌ߫ ߣߌ߫ ߤߣߊߕߎ߫ ߛߊ߰ߣߐ߬ ߘߌ߫. ߊ߬ ߡߴߊ߬ ߣߊ ߟߐ߲߬. ߛߊ߬ߣߌ߲߬ ߊ߬ ߦߋ߫ ߤߊߞߟߌ ߛߐߘߐ߲ ߏ߬ ߞߊ߬ ߛߐ߬ߘߐ߲߬ ߊ߬ ߣߊ߫ ߓߘߊ߫ ߛߊ߬ߊ߬ ߘߋ߲߬ߞߍ ߓߙߎߡߊ ߛߊ߰ߣߐ߮ ߟߊ߫ ߝߐߟߌ ߟߋ߬.
ߝߊ߬ߘߌߡߊ߫ ߓߊߞߊ߬ߙߌ߫ ߛߊ߰ߣߐ߮ ߟߊ߫ ߛߓߍߟߌ ߟߋ߬߸ ߂߀߂߀ ߕߙߊߓߊ ߕߟߋ߬ ߂߂..
-ߕߎ߬ߡߊ ߏ߬ ߕߘߍ߫ ߜߟߍ߬ߡߊ߲߫ ߓߊ߯ ߟߋ߬، ߛߊ߲߬ ߘߊ߬ߘߐ߫ ߞߐ߫ ߜߟߍ߬ߦߊ، ߊ߬ ߞߊ߬ ߛߌߟߊ ߡߌ߬ߣߊ ߞߊ߬ ߕߊ߯ ߊ߬ ߞߘߡߛߏ ߝߍ߬ ߛߌ߯ߙߌ߲߫.
-ߊ߬ ߞߊ߬ ߡߊ߬ߜߊ ߦߋ߲߬ ߞߏߛߓߍ، ߘߊ߲߬ߡߊ ߞߣߐ߫ ߞߊ߬ߣߌ߲߬߸ ߤߊ߯ ߊ߬ ߞߊ߬ ߣߊ߲߬ߝߟߏ ߣߌ߲߫ ߛߐ߬ߘߐ߲߬ ߦߋ߲߬.
ߊ߬ ߞߐߛߊߙߌ߲߫ ߟߏ߬ߙߏ߲߬ߓߏ߫ ߊ߬ ߝߊ߬ ߡߊ߬ߛߐ߲߫ ߥߊߘߌ ߘߐ߫ ߝߛߍߞߘߎ߫߹ ߊ߬ ߕߎ߲߬ ߡߊ߬ ߟߊ߬ ߟߊ߫ ߞߏ ߣߌ߫ ߊ߬ ߘߋ߲߫ ߕߙߊ߬ߖߌ ߟߋ߬ ߣߊ߲߬ߝߟߏ ߏ߬ ߓߍ߯ ߘߌ߫. ߊ߬ ߕߎ߬ߡߊ ߟߊ߫߸ߜߋߟߋ߲ߜߋߟߋ߲ ߞߏ߫ ߕߴߊ߬ ߘߐ߫، ߝߏ ߗߋߛߓߍ߫.
ߊ߬ ߞߊ߬ ߏ߬ ߟߋ߬ ߛߓߍ ߊ߬ ߘߋ߲߫ ߡߛߏ߬ ߡߊ߬߸ ߞߏߣߌ߲߫ ߣߊ߲߬ߝߟߏ ߡߌ߲߬ ߓߍ߯ ߦߋ߲߬ ߛߌ߬ߘߊ߬ߝߊ߫ ߛߊ߰ߣߐ߬ ߓߟߏ߫߸ ߞߏߣߌ߲߬ ߊ߬ ߕߙߊߖߌ߫ ߟߋ߬ ߏ߬ ߓߍ߯ ߘߌ߫.

ߖߎߟߊ߬ߦߊ
-ߟߏ߬ߙߏ߲߬ߓߏ߫ ߓߍ߯ ߦߊ߬ ߝߐ߫ ߟߊ߫ ߞߏ ߊ߬ ߓߘߊ߫ ߥߊߘߌ߫ ߛߐ߬ߘߐ߲߬، ߞߊ߬ ߛߐߘߐ߲ ߝߏߥߊߙߋ߫ ߟߋ߬، ߖߌߕߐ ߟߋ߬߸ ߒ߬ߞߊ߬߸ ߗߋߛߓߍ ߏ߬ ߖߋ߬ߓߌ߬ ߞߊ߬ ߦߌ߬ߘߊ ߏ߬ ((ߐ߲߬ߤߐ߲߫ ߊ߬ ߕߊ߫ ߟߋ߬؛ ߊ߬ ߘߏ߬ ߓߟߊߓߎ ߦߴߊ߬ ߟߊ߫ ߞߏߛߓߍ߫)).
ߛߊ߲߬ ߘߊ߲߬ߡߊ߬ߘߐ߫ ߡߊ߬ߟߏߦߊ ߞߐ߫، ߊ߬ ߡߊ߬ ߡߊ߲߬ߞߊ߲߫ ߛߌ߫ ߡߍ߲ ߊ߬ ߘߋ߲ߞߍ߫. ߊ߬ ߞߊߟߊ߬ ߣߊ߲߬ߝߟߏ ߓߍ߯ ߛߊ߬ߦߌ ߊ߬ ߡߊ߬، ߊ߬ ߓߊ߲߫ ߘߊ ߞߊ߬ ߘߎߓߴߊ߬ ߢߍ߫، ߊ߬ ߞߊ߬ ߛߎ߬ ߖߊ߬ߥߎ ߡߊ߬߸ ߖߊ߬ߥߏ ߘߊߡߌߘߊ ߊ߬ ߓߟߏ߫ ߌߞߘߐ߫߸ ߊ߬ ߕߊ߯ ߞߘߏߛߊ/ߞߙߎߛߊ ߟߋ߬ ߞߊ߬ ߘߐ߫ ߞߊ߬ ߛߌ߰ ߦߋ߲߬.
ߊ߬ ߖߊ߬ߥߏ ߏ߬ ߛߋ߲߬ߝߍ، ߊ߬ ߕߘߍ߫ ߦߋ߫ ߛߎ߬ (߂) ߝߌ߬ߟߊ ߥߟߊ߫ (߃) ߛߊ߬ߓߊ ߛߌ߬ߟߊ ߡߊ߬ߡߎ߲ ߠߋ߬. ߊ߬ ߞߴߊ߬ ߡߛߏ߬ ߝߟߐ ߦߋ߲߬ ߦߋ߲߫ ߠߋ߬، (ߤߊ߬ߖߊ ߊߦߌߛߕߊ ߞߐߡߊ߫)).
ߛߊ߲߬ ߛߌ߬ߦߊ߬ߡߊ߲߫ ߕߊ߲߬ߓߌ߬ ߞߐ߫، ߊ߬ ߞߍ߫ ߘߊ߫ ߞߘߏߛߊ ߖߟߎ߬ߓߊ߮ ߘߏ߫ ߘߌ߫...
-ߟߏ߲ ߘߏ߫، ߞߊ߲ߕߌ߮ ߊߤߊߡߍߕ ߛߋߞߎ߬ ߕߎ߬ߙߋ ߟߊ߫ ߕߊ߯ߡߊ ߘߏ߫ ߛߋ߲߬ߝߍ߫، ߊ߬ ߞߊ߬ ߛߐ߬ߘߐ߲߬ ߞߘߏߛߊ߸ ߊ߬ ߝߐ ߊ߬ ߢߍ߫ ߞߏ߫ ߊ߬ ߦߋ߫ ߕߊ߯ ߛߌ߰ ߛߏߓߊ߮ ߘߏ߫ ߟߊ߫، ߌ ߘߊߝߐ ߞߊ߲ߞߊ߲߫... 
ߞߎߡߊ ߏ߬ ߝߐ߫ ߣߌ߫ ߊ߬ ߞߍ߫ ߟߋ߬ ߞߍߘߊ ߞߋߟߋ߲߫ ߘߌ߫. ߏ߬ ߟߋ߬ ߞߍߘߊ ߊ߬ ߛߌ߰ߢߊ ߘߌ߫ ߞߊ߲ߞߊ߲߫ ߣߓߊߦߊ. ߏ߬ ߘߏ߫ ߞߍߘߊ ߞߎ߲߬ ߖߐ߲ߖߐ߲߫ ߘߌ߫߸ ߊ߬ ߣߌ߫ ߞߎ߲߬ߠߊߛߌ߮ ߣߌ߫ ߞߊ߲ߞߊ߲߫ ߡߐ߰ߓߊ ߟߎ߬ ߕߍ߫.
ߊ߬ ߛߌ߰ ߞߐ߫ ߞߊ߲ߞߊ߲߫، ߊ߬ ߕߘߍ߬ ߥߊ߫ ߟߊ߫ ߖߊ߬ߡߣߊ ߜߘߍ߫ ߟߎ߬ ߞߣߐ߫ ߣߐ߬ߓߊߟߌ (ߞߎ߬ߙߎ) ߛߊ߲߬ ߞߊ߬ ߡߊ߬ ߊ߬ ߣߌ߫ ߞߙߊ߬ߖߊ߬ߥߏ ߜߘߍ߫، ߌߞߐߡߌ߫߸ ߛߌߙߑߟߌߦߏ߲، ߜߋ߲ߞߐ߰ߖߌ߬ߘߊ، ߡߊ߬ߟߌ...
ߟߊ߱ߖߌ߬ ߛߌ߬ߘߝߊ߫ ߕߘߍ߬ ߦߋ߫ ߡߐ߱ ߘߐ߫ ߝߎߟߋߣߍ߲ ߟߋ߬ ߘߌ߫ ߣߌ߫ ߡߐ߱ ߖߘߍ߬ߡߊߖߌ߰ߣߍ߲ ߘߌ߫߸ ߤߙߐߓߘߍ߫ ߊ߬ ߣߌ߫...
ߊ߬ ߡߊ߬ ߢߌ߬ߘߊ ߊ߬ ߘߋ߲߬ ߠߎ߬ ߤߊߓߊ߲ߘߊ ߞߏ߫ ߥߊߘߌߕߌ߮ ߟߋ߬ ߦߊ߬ ߘߌ߫، ߞߊ߬ߕߘߍߕߍ߫ ߡߐ߰ ߜߘߍ߫ ߡߊ߬.
ߓߊߏ߬߸ ߊ߬ߟߋ ߣߌ߫ ߝߎߦߋ߲߫، ߣߌ߫ ߟߏߘߊ߲ ߠߎ߬، ߣߌ߫ ߘߛߍߓߊ߯ߕߐ ߟߎ߬ ߕߘߍ߬ ߘߊߡߎ߲ߠߌ ߞߍ߫ ߟߊ߫߸ ߊ߬ ߣߌ߫...
ߡߐ߰ߓߊ ߢߌ߲߬ ߕߘߍ߬ ߕߍ߫ ߞߌ߲߬ߙߌ߲߬ߞߊ߬ߙߊ߲߬ߒߕߋ߫ ߘߌ߫، ߡߐ߱ ߢߎ߬ߡߊ ߟߋ߬ ߕߘߍ߫ ߊ߬ ߣߌ߫ ߥߊߛߏߕߐ߮ ߕߘߍ߬ ߕߍ߫. ߊ߬ ߘߏ߫ ߕߎ߲߬ߣߎ ߕߴߊ߬ ߝߍ߬ ߝߋߎ߫߸ ߞߊ߬ ߓߟߏ ߟߐ߫ ߊ߬ ߟߊ߫ ߞߏ߫ ߊ߬ߟߋ߬ ߟߋ߬ ߞߊ߬ ߢߌ߲߬ ߞߍ߫. ߒ߬ߞߊ߬߸ ߏ߬ ߓߍ߯ ߣߊ߫ ߕߊ، ߊ߲ ߘߌ߫ ߛߋ߫ ߘߏ߫ ߡߊ߬ߘߊ߲߬ߠߊ.
-ߊ߬ ߞߊ߬ߙߊ߲߬ߡߐ߰ ߞߊ߬ߙߌ߬ߝߟߊ߫ ߓߙߋߕߋ߫ ߣߝߊ߬ߖߌ߬ߞߊ߫ ߡߊߞߟߌ ߘߋ߲ߣߍ߲ ߠߎ߫ ߞߊ߬ߙߊ߲߬ ߞߊ߬ߡߊ߲߫ ߘߌ߯ߣߊ ߣߌ߫ ߒߞߏ ߟߊ߫ ߟߏ߬ߙߏ߲߬ߓߏ߫ ߁߉߆߂.
-ߊ߬ ߞߊ߬ ߓߊߖߎ ߞߙߊߕߊ ߘߏ߬ ߟߐ߫ ߟߏ߬ߙߏ߲߬ߓߏ߫ (ߞߘߏߛߊ).
-ߊ߬ ߞߊ߬ ߓߊߖߎ ߞߊߙߕߊ ߘߏ߫ ߟߐ߬ ߝߊ߬ߙߊ߲߬ߛߌ߫-ߊ߬ߙߊ߬ߓߎ߫ ߞߊ߲ߞߊ߲߫ ߛߏߜߍ߫ ߟߊ߫، ߞߊ߬ ߓߊ߲߫ ߞߊ߬ ߞߙߊߡߐ߮ ߟߎ߬ ߛߊ߬ߙߊ ߤߊ߯ ߞߊ߬ߙߊ߲߬ߕߊ ߏ߬ ߞߎ߲߬ߠߊߛߌ߯ߦߊ ߘߊ߫.
- ߊ߬ ߣߴߊ߬ ߘߍ߬ߢߐ߲߮ ߠߎ߬ ߞߊ߬ ߕߌ߲ߓߌߘߌ߲ߘߊ ߘߏ߫ ߟߐ߫ ߟߏ߬ߙߏ߲߬ߓߏ߫ ߞߙߎߛߊ 
-ߞߊ߬ ߘߍ߬ߡߍ߲߬ߓߊ߬ ߞߍ߫ (ߞߐ߬ߞߎ߬ߘߎ߲߬ߣߍ߲߫) ߛߊ߬ߙߌ߬ߟߏ ߘߐ߫ ߞߊ߲ߞߊ߲߫.
-ߊ߬ ߞߊ߬ ߒߞߏ ߓߊߖߎ ߞߙߊߕߊ ߘߏ߫ ߟߐ߫ ߞߊ߲ߞߊ߲߫ (ߒ.ߢ.ߦ.ߘ) ߢߍ߫ ߘߊߗߍ߬ߡߍ ߡߊ߲ߜߍ߲ ߘߐ߫.
-ߞߊ߬ ߞߍ߫ ߘߊ߫ ߞߊ߲ߞߊ߲߫ ߒߞߏ ߕߐ߲ (ߒ.ߢ.ߦ.ߘ) ߝߊ߬ ߘߌ߫ ߁߉߉߀.
ߊ߬ ߛߊ߬ ߘߊ߫، ߊ߬ ߛߊ߲߬ ߈߈ ߟߋ߬ ߡߊ߬ ߞߐߣߊߞߙߌ߫ (ߞߊ߬ߡߊߦߍߣ)، ߊ߬ ߛߊ߬ ߘߊ߫ ߞߊ߬ ߡߛߏ߬ ߡߐ߰ ߣߊ߯ߣߌ߲߫ (߄) ߕߐ߭ ߊ߬ ߛߊ߬ߟߊߟߊ (ߞߎ߲߭)߸ ߘߋ߲߬ ߡߐ߰ (߃߂)، ߗߍ߬ߡߊ߲߫ (߁߇)، ߡߛߏ߬ߡߊ߲߫ (߁߅).

ߦߟߌߣߐ ߟߎ߬

ߦߌߟߡߊ:ߟߊ߱ߖߌ߫ ߛߌ߬ߘߊ߬ߝߊ߫ ߛߊ߰ߣߐ߬߸
ߦߌߟߡߊ:ߟߏ߬ߙߏ߲߬ߓߏ߫
ߦߌߟߡߊ:ߞߊ߲ߞߊ߲߫
ߦߌߟߡߊ:ߖߎߟߦߊ